Sven Høgda

Svend Høgda (1948–2014) var en nordmann som ble landskjent for å bedrive falske oppringinger på telefon. Oppringingene var av en slik karakter at de ble viden omtalt som "telefonterror". Han ble flere ganger dømt for dette. Norsk politi mente at Høgda hadde vært aktiv siden 1970.VG - Tele-terrorist tilstår (3.11.1989) 

Høgda ble et fenomen i 1990-årene og nesten ensbetydende med telefonterror. På denne tiden brukte politiet i Trondheim å omtale mulige falske meldinger som «Høgda-meldinger».VG - BENEKTER telefonterror (22. mai 1990) Sitat: «Politiet mener at Høgdas virksomhet har vært så omfattende at politistudenter får opplæring i «Høgda-meldinger» under utdannelsen på Politihøgskolen i Oslo».

I 1992 var han gjest i Ole Paus' talkshow På tide på TV3 og i NRK radios Timen er din.

I 1995 utgav den norske musikkgruppa Oral Constitution en CD kalt Høgdapreik der Sven Høgda var gjennomgangsfigur. Norsk platebransje tok avstand fra utgivelsen.Sterk reaksjon mot Høgda-CD. Aftenposten Aften 27. april 1995. I 1996 sendte NRK hørespillet Telefonterroristen i to deler av Thomas Høegh. Hørespillet var inspirert av Høgdas handlinger.

På midten av 1990-tallet stanset hans aktivitet opp.

 Bakgrunn 
Høgda ble født i Lier, men vokste opp på Løten i Hedmark. Der bodde han sammen med mor og stefar.

Høgda flyttet til Sverige på slutten av 1960-tallet. Han ble like etter gift og fikk en sønn. Ekteskapet ble oppløst etter få år.

Etter siste soning bodde han for det meste i Sverige. På slutten av år 2000 flyttet han til Polen hvor han, sammen med sine to collie-hunder, bodde i en campingvogn på en parkeringsplass i nærheten av kystbyen Kołobrzeg. Han døde den 1. april 2014, 65 år gammel, på et sykehus i Kołobrzeg.

 Dommer 
Han fikk sin første dom for telefonterror i 1977. 

I 1991 ble han dømt i Trondheim byrett til et års ubetinget fengsel for seks tilfeller av telefonterror mot personer i Trøndelag og på Dombås.Svend Høgda dømt til ett års fengsel. NTBtekst 07.11.1991 Han ble sendt tilbake til Sverige for videre fengselsopphold da soningen ved Trondheim kretsfengsel var unnagjort.Svend Høgda sendes til Sverige. NTBtekst 21. april 1992. I mars 1993 ble han dømt til åtte måneders fengsel i Sverige for grovt bedrageri. Samtidig ble en tidligere betinget dom på et års fengsel gjort ubetinget.Høgda dømt på nytt i Sverige. NTBtekst 3. mars 1993. I 1994 ble Høgda stilt for retten igjen. Ifølge tiltalen skulle han ved minst elleve tilfeller ha ringt politiet og meldt om dramatiske hendelser som han hadde diktet opp. Det var meldinger fra høsten 1993 som dannet grunnlaget for tiltalen mot ham.Høgda tiltalt igjen. VG 3. mars 1994. Etter at han var blitt kjent skyldig i ni av elleve tiltalepunkter, ble han dømt til 180 timers samfunnstjeneste.Svend Høgda arrestert. Aftenposten Morgen 8. november 1993.

Innholdet i oppringningene
Høgdas telefonoppringinger skal ha vært mest omfattende overfor en polititjenstemann ved Trondheim politikammer. Høgda hadde blant annet sørget for å få avstengt telefonen hans, bestilt drosjer, rørleggere, glassmester, trelastmateriale, flyttebil, og singel. Ved et tilfelle skal en arbeidsbrakke ha blitt bestilt plassert i hagen til politibetjenten.

Et annet av Høgdas ofre skal ha vært sorenskriveren i Namdal. Han skal ha fått rundt  oppringinger fra Høgda i løpet av 1990. Tre ganger måtte han sende kranbiler fra Falken i retur etter at Høgda hadde sendt dem hjem til ham for å taue bort bilen hans. Samme dag som denne hendelsen skal det ha ringt to oljeselskap som spurte om han hadde bestilt olje. Senere på kvelden skal Høgda ha truet med å sprenge huset hans.VG - LIKBILER TIL POLITITOPPER (8. august 1990) I april 1991 ringte han atter til Are Kobro, denne gang fra et fengsel i Sverige.VG - HØGDA SLO TIL IGJEN (13. april 1991)

I 1981 skal han ha lurt NRK Dagsnytt til å sendt ut falske meldinger om at nattoget fra Bergen til Oslo hadde sporet av og at flere var drept. Samme kveld rykket Norsk Luftambulanse ut til fergen «Stena Saga» etter en falsk melding fra Høgda om en person som måtte ha øyeblikkelig hjelp.VG- Drevet til vanvidd (23.11.1990)

I august 1991 rømte han under en permisjon og startet opp med å ringe inn falske meldinger. I løpet av de rundt 40 dagene han var på rømmen skal han ha ringt opp over 100 personer om falske ran, ulykker, bombetrusler og branner.VG - Tele-terroristen slo til (27.september 1991) Ved ett tilfelle skal han ha ringt opp en spesialsykepleier og fortalt at hun var mistenkt for å ha medisinert pasienter til døde.VG - Dømt med ekspressfart (8. november 1991) I slutten av september skal han ha bestilt kiste og likbil til lensmannen på Dombås. Kona til lensmannsbetjenten fikk beskjed om at mannen hennes og lensmannen var drept i en skyteulykke.VG - LIKBIL til lensmann (30. september 1991) I oktober 1991 ble han arrestert i Danmark etter å ha vært på rømmen i over 40 dager. Han ble gjenkjent av en svensk radioreparatør, som reparerte en radio for ham, etter at han hadde sett programmet Etterlyst på TV3.VG - Høgda tatt (3.10.1991) I juli 1992 skal han fra et fengsel i Sverige ha ringt inn en rekke falske meldinger til politifolk i Trondheim.VG - Høgda ringer igjen (15. juli 1992)

Høgda skal også ha rekvirert brann- og sykebil til boligen til statsadvokaten  i Trondheim. Også en kranbil dukket opp hos statsadvokaten etter en beskjed om at han hadde noen pipe-elementer som skulle heises. En annen statsadvokat og en politiavdelingssjef fikk sendt bergingsbiler hjem til sine privatboliger.VG - Skjelt ut som svin (23. november 1990)

Høgda skal også ha ringt til flere politifruer og sagt at mannen var skutt. I et tilfelle snakket han med en sønn i huset og fikk vite at moren lå på sykehus etter en alvorlig kreftoperasjon. Da skal han ha ringt til henne på sykehuset og fortalt at mannen var drept. 

I 1988 skal han ha ringt Oslo politikammer og meldt at en rømt fange hadde søkt tilflukt i T-banesystemet. Tre politimenn tok seg inn i tunnelen i den tro at kjørestrømmen var slått av. Alle tre holdt på å bli drept av høyspent elektrisitet og påkjørt av togene.

Referanser

Kategori:Nordmenn dømt for økonomisk kriminalitet
Kategori:Nordmenn dømt for lovbrudd
Kategori:Personer fra Lier kommune
Kategori:Personer fra Løten kommune